Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7878

5. szint A tevékenységformák egymásba integráltak. IV. A projektmunka követelményrendszerének alapja A projektmunka évenkénti követelményrendszerét azokra a pontszámokra alapozva lehet megfogalmazni, melyek az egyes tevékenységformák és azok páronkénti összehangoltságának fentebb szintezett aspektusaiban (többnyire dimenzióiban) elért szintek számainak összegéből adódnak. (Az 1. szint el nem érése 0 pontot jelent az adott aspektust illetően.) Így az egyes tevékenységformákból és azok összehangoltságából elérhető maximális pontszámok a következők szerint alakulnak: y Tervezés: 24 pont y Megvalósítás: 6 pont y Feltárás: 51 pont y Célzott információgyűjtés: 17 pont y Együttműködés: 14 pont y Tevékenységformák összehangoltsága: 50 pont (szigorúan egyéni projektmunka esetén 30 pont). Fontos hangsúlyozni, hogy az ily módon minden projektre adható hat pontszám sem a tanuló, sem a pedagógus számára nem eléggé informatív ahhoz, hogy önmagában használható jelentéssel bírjon. Erre a célra az egyes dimenziókban elért szintek külön-külön történő verbális rögzítése szolgál, utat mutatva a pedagógusnak a fejlesztés, a diáknak a fejlődés célszerű fókuszára és lehetőségeire. 2006/20/II. szám TÁRGYFORMÁLÁS ÉS KÖRNYEZETKULTÚRA 9–10. évfolyam 2006/20/II. szám A Tárgyformálás és környezetkultúra 9–10. osztályra kidolgozott KÉK tanterv az eddigi tantervfejlesztési munkálatainkból a Tárgyformálás és környezetkultúra tantárgy témaköreibe iktatta a korábbi tantárgyi tanterveink tárgyformálással is foglalkozó témái közül a Barkácsolás tantárgy, a Technika tantárgy, a Háztartástan tantárgy, a Környezet és vizuális kultúra tantárgy, valamint a Bábozás tantárgy releváns témaköreit. Ugyanakkor bővítette – a NAT 2003 törekvéseihez igazodva – az eredetiséget és az egyéni leleményt projektmunkában megvalósító újabb, a 9–10. osztályon végigvonuló témakörökkel. Javasolt óraszám Évfolyam 7. 8. 9. 10. 11. 12. Heti óraszám A KÉK tanterv és a NAT 2003 viszonyának jellemzői A KÉK Tárgyformálás és környezetkultúra tanterve a NAT Életvitel és gyakorlati ismeretek műveltségi területére terjed ki. A tanterv figyelembe veszi a NAT Életvitel és gyakorlati ismeretek műveltségi területének leírásában közölt alapelveket, célokat és fejlesztési feladatokat. A tanterv jellemzői A tantervi felfogásunk középpontjában a kreatológiai (alkotástani) nézőpont áll. A személyes és csoportos alkotásnak az a dimenziója, amely a tárgykonstruálást, a kézügyességet, az eredetiséget produktum létrehozásában, esetleg tárgyak rekonstruálásában szándékszik tettenérni. A tanterv alkalmazásához szükséges feltételek A tanterv hatékony alkalmazásához szükséges személyi feltételek közül kiemelten fontos a projektismeretekkel rendelkező tanító, vagy technika tanár végzettségű szakember. A tantárgy sikeréhez hozzájárulhat egy olyan szakterem, amely a tárgyformálást, és a teammunka, illetve a projektmunka igényeit kielégíti, ám ennek hiányában osztálytermi keretek között is kivitelezhető a tanterv programja. 2006/20/II. szám A Tárgyformálás és környezetkultúra tanulásának céljai a 9–10. évfolyamon A Tárgyformálás és környezetkultúra című, kötelezően választható tantárgy az Életvitel és gyakorlati ismeretek műveltségi terület egyik, a gyermekek kreativitását és önállóságát fejleszteni hivatott tantárgy. A tantárgy a tárgyformálás – iskolában kivitelezhető – lehetőségeit a környezettudatos magatartás fejlesztéskörének szemszögéből interpretálja. Alapvető törekvése és célja a tárgynak, hogy az iskolás fiatalok a gondozott, a megművelt és épített környezetben olyan felelős személyként „mozogjanak”, akik tudják, hogy a környezet – ez esetben a mikrokörnyezet – alakításában, életkoruktól függetlenül szerepük van, és szerepük lehet. Mégpedig azáltal van és lehet szerepük, hogy az őket körülvevő környezet tárgykultúrájának megítélésébe, értékelésébe olyan módon folyhatnak bele, hogy maguk is tárgyformáló emberré válnak. Mivel a tantárgy a Környezettan címen diszciplinarizálódott ismeretköröknek és az embernek mint alkotó embernek a helyzetére vonatkozó tudást és kreatív képességeket hivatott integrálni, a Tárgyformálás és környezetkultúra című tárgy művelésétől azt várhatjuk el, hogy minden egyes tanuló, aki tárgyformálással foglalatoskodik akár tanóra, akár szabadidős tevékenység, akár projektmunka, akár önként vállalt hobbitevékenység keretében a homo fáber és a homo esztétikusz, illetve a homo kreátor szerepeinek, lehetőségeinek, attitűdjeinek elsajátításával viszonyul önmagához mint problémamegoldó, és mint tárgyi konstruktumokat létrehozó emberhez, aki emellett a környezettudatos magatartást is a sajátjának tekinti, mintegy beépíti azt énképébe. A tárgyformálásra késztetést a tantárgy a gyermekek környezetalakító igényére és szükségletére építve gondolja kivitelezhetőnek, mégpedig oly módon, hogy a gyermekekben és a fiatalokban meglévő önkifejezési szükségletet tekinti célnak, és e távlati cél évfolyamokra történő lebontásától és konkrét megfogalmazásától várja, hogy a tárgyak tartalmának, funkcióinak és formáinak a figyelembevételével – iskolás korában éppúgy, mint háztartásban élő felnőttként, illetve munkahelyén munkavállalóként – alkalmassá válik a felelősséget is vállaló környezettudatos magatartás gyakorlására azáltal, hogy önmagát és környezetét összefüggésben szemléli azáltal, hogy mikrokörnyezetét egyszerre tekinti adottnak és alakíthatónak a jó ízlés, az igényesség, a célszerűség és a környezetesztétikum kívánalmai szerint. A Tárgyformálás és környezetkultúra témáit, illetve e témákhoz kapcsolódó tanulási feladatokat és iskolában kivitelezhető teljesítményeket részben az évszázados hagyományokra visszanyúló tárgyformáló magyarság praxisának konstruktív-reproduktív megismertetésével kíséreljük megoldatni. Emellett a tantárgy tematikájába építjük a vizuális művészetek olyan problémaköreit és témaköreit, amelyek a problémamegoldást, a tervezést, az elkészült mű kritikai, esztétikai értékelését, megmérettetését is jelenti. Legvégül pedig a tantárgy témáinak kialakításában építünk a hazai „gyakorlati oktatás”, illetve technikaoktatás keretei között didaktikai hagyományként élő olyan tárgyformáló és egyben konstruáló tevékenységekre, amelyek a környezet arculatát befolyásoló műszaki és agrártechnikai alkotások tervezésében, kivitelezésében, valamint a háztartások mindennapi gyakorlatában hasznosíthatók. Legvégül pedig olyan tevékenységköröket, illetve témaköröket szolgalmazunk a Tárgyformálás és környezetkultúra tantárgy keretei között, amely az emberi szükségleteket és igényeket kielégítő eredeti használati tárgyak és eszközök tervezésére és készítésére inspirálhatja a fiatalokat mind az iskolában, mind pedig felnőttkorban. E szerint a Tárgyformálás és környezetkultúra tárgy a következő tevékenység főosztályok, illetve mikromodulok köré csoportosítva épül fel: I. A magyar tárgyi néprajz hagyományrendszerében érvényesülő reproduktív és részben kreatív tárgyformáló tevékenységek; II. A vizuális és más művészeti ágak körében megvalósuló, kreatív tárgyformáló tevékenységek; III. A műszaki és agrotechnikai környezetalakítás világához kapcsolódó, a tervezéselmélet igényeit is figyelembe vevő tárgyformáló tevékenységek; IV. A mindennapi környezetben alkalmazható, emberi szükségletet és igényt kielégítő eredeti használati tárgyak és eszközök tervezése, készítése és értékelése. 2006/20/II. szám A tananyag-elsajátítás, az ellenőrzés és az értékelés módszerei a 9–10. évfolyamon Technika A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Épületek műszaki rajzának értelmezése  Elektromos hálózatok rajzának elemzése  Mérés mikrométerrel, mérőórával  Összetett rendszerek megismerése, szakszövegek értelmezése  Rendszerek ismérveinek megtanulása ábraelemzéssel  Folyamat-, hierarchia ábrák elemzése  Folyamatábrák, algoritmusok készítése  Megadott algoritmus alapján értékesítési terv készítése  Megismert, technikai problémák megoldása modellezéssel  Energia, energetika fogalmának értelmezése (szövegfeldolgozás)  Erőművek megismerése ábraelemzéssel, blokksémával  Villamosenergia-átalakítók megismerése szétszereléssel  Mikroelektronikai eszközök megismerése áramköri elemzések segítségével  Digitális és analóg áramkörök vizsgálata értelmezése  A jel, a csatorna fogalmának megismerése szakszöveg értelmezéssel  A lakás audiovizuális eszközeinek megismerése, használata  A mikrofon, a hangszóró működési elvének megismerése, az eszközök szétszerelésével  Szóbeli ellenőrzés  Írásbeli ellenőrzés  Mérés, szerkesztés pontosságának ellenőrzése  A tanulók munkájának megfigyelése

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes